1 tot 1½ kg skaapribbetjies, in stukke gekap, of 1 kg skaapbors in stukke gesny
1 kg tamaties (8 middelmatiges)
2 middelmatige uie
Sout en peper na smaak (omtrent 2 t sout)
1. Vee die vleis skoon af met ŉ klam doek.
2. Skil die tamaties en uie en sny hulle stukkend. Om die tamaties te skil, gooi kokende
water oor die tamaties en laat hulle 1 tot 2 minute lank daarin lê. Haal hulle uit en
domel in ŉ bak koue water.Trek die skilletjies af met behulp van ŉ mes.
3. Braai die uieskywe bruin in warm vet of olie in ŉ swaar kastrol.
4. Voeg die vleis daarby en gooi 1 koppie warm water by.
5. Sit die deksel op en laat dit 2 uur lank of tot dit sag is, stadig stowe.
Voeg die tamaties, aartappels, peperkorrels, suiker, sout en peper by nadat dit 1 uur
Lank gestowe het.
6. Verdik die sous met die meel en gesmelte botter wat saam gemeng is.
7. Dien op saam met gekookte rys.
L.W. - Beesvleis kan op dieselfde manier voorberei word. Gebruik skenkelstuk,
Borsstuk, dunlies of stertstuk, in klein stukkies gesny. In plaas van vars tamaties kan ŉ blikkie tamatiepasta, verdun met water, gebruik word.